EPISTOLA CLXXVIII. AD BRUNONEM EPISCOPUM LINGONENSEM.
Serenissimi Augusti domini nostri desiderabilem praesentiam vestram causa consultandi jamdudum exoptant. Moneo ergo vos atque rogo causa salutis totius reipublicae, quamprimum maturare iter. Et quia vos apud Roceium audivi pro mea salute, merear nunc Silvanectis audiri pro omnium bonorum liberatione.